section_heading: Životopis
paragraph_text: Od jeseni 1961. prefekta je prvoškolcima u Dječačkom sjemeništu na Šalati. Sljedeće godine upisao je svoj treći studij, studij povijesti na Filozofskom fakultetu u Zagrebu. U sjemenišnoj gimnaziji predavao je povijest i osnove marksizma. Na sjemenišnoj gimnaziji obnašao je dvije godine dužnost generalnog prefekta. Jesni 1965. otišao je u Opatiju, u 3. probaciju. Studij povijest je nastavio, no onda slijedi dvogodišnje obnašanje dužnosti ministra skolastika na Jordanovcu. Odlukom isusovačkog generala postavljen je za rektora u novom Sjemeništu "Augustin Bea" na Fratrovcu. Dužnost je obnašao od 1969. do 1975. godine. Studij povijesti naposljetku je završio 1972. godine.